Mahmud Doulatabadi
Store norske leksikon,Språk og litteratur,Litteratur i verden,Asias litteratur,Irans litteratur
Mahmud Doulatabadi er en iransk forfatter. Han regnes av mange som Irans største nålevende forfatter, og verkene hans er oversatt til en rekke europeiske språk.
Doulatabadi begynte å skrive etter en tid som løsarbeider og skuespiller i Teheran. Siden 1969 har han utgitt en lang rekke noveller og romaner. Et gjennomgående tema i de fleste av verkene hans er de stadig forverrede livsbetingelsene og det kulturelle forfallet på landsbygda i Iran.Hovedverket Kelidar (1978–1983) fyller 3000 sider og beskriver livet til kurdiske nomader og persiske bønder i en forarmet landsby i Khorasan i 1940-årene.Et annet av hans kjente verk er Ja-ye khali-ye Soluch, oversatt til norsk under tittelen Den tomme plassen etter Soluch. Les mer i Store norske leksikon persisk litteratur Eksterne lenker Om Ja-ye khali-ye Soluch hos Encyclopædia Iranica (engelsk)